ddrg/super_eurlex huggingface dataset:
Euroopa Kohtu (kaheksas koda) 27. septembri 2022. aasta määrus (Landgericht Kleve eelotsusetaotlus – Saksamaa) – AB jt versus Ryanair DAC

(Kohtuasi C-307/21) (1)

(Eelotsusetaotlus - Euroopa Kohtu kodukorra artikkel 99 - Lennutransport - Määrus (EÜ) nr 261/2004 - Ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta - Artikli 5 lõike 1 punkt c - Õigus saada hüvitist lennu tühistamise korral - Veebipõhise reisibüroo vahendusel sõlmitud veoleping - Teave lennu tühistamise kohta e-posti aadressi kaudu, mille on automaatselt genereerinud reisibüroo - Tegeliku teabe puudumine reisijal)

(2023/C 24/21)

Kohtumenetluse keel: saksa

Eelotsusetaotluse esitanud kohus

Landgericht Kleve

Põhikohtuasja menetluse pooled

Hagejad ja apellandid: AB jt

Kostja ja vastustaja apellatsioonimenetluses: Ryanair DAC

Resolutsioon

Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, artikli 5 lõike 1 punkti c ja artiklit 7

tuleb tõlgendada nii, et

tegutsev lennuettevõtja on kohustatud maksma nendes sätetes ette nähtud hüvitist niisuguse lennu tühistamise korral, millest reisijat ei teavitatud vähemalt kaks nädalat enne kavandatud väljumisaega, kui see lennuettevõtja saatis teabe õigeaegselt ainsale talle broneeringu tegemisel teatavaks tehtud elektroonilisele aadressile, teadmata siiski, et see aadress võimaldas ühendust võtta ainult reisibürooga, kelle kaudu broneering oli tehtud, mitte aga võtta ühendust otse reisijaga, ning et see reisibüroo ei edastanud teavet reisijale õigeaegselt.

(1) ELT C 310, 2.8.2021.
1.

Euroopa Liidu Nõukogu 18. detsembri 1995. aasta määruse (EÜ, Euratom) nr 2988/95 Euroopa ühenduste finantshuvide kaitse kohta artikli 3 lõiget 1 tuleb tõlgendada nii, et kui võrdväärsuse põhimõte ja tõhususe põhimõte on täidetud, ei ole sellega vastuolus riigisisesed õigusnormid, mille kohaselt selleks, et vaidlustada alusetult makstud summade tagasinõudmise otsust, mis tehti pärast selles sättes ette nähtud menetluse algatamise aegumistähtaja möödumist, peab selle otsuse adressaat teatava aja jooksul tuginema otsuses toime pandud eeskirjade rikkumisele pädevas halduskohtus, kuna vastasel juhul see õigus lõpeb ja ta ei saa enam vastu vaielda nimetatud otsuse täitmisele, viidates samale eeskirjade rikkumisele kohtulikus sundtäitmise menetluses, mis on tema vastu algatatud.
C 24/17

ET

Euroopa Kohtu (kaheksas koda) 19. oktoobri 2022. aasta määrus (Tribunale di Napoli eelotsusetaotlus – Itaalia) – VB versus Comune di Portici

(Kohtuasi C-777/21) (1)

(Eelotsusetaotlus - Euroopa Kohtu kodukorra artikkel 99 - ELTL artikkel 49 - Asutamisvabadus - ELTL artikkel 56 - Teenuste osutamise vabadus - Maanteeliiklus - Mootorsõidukite registreerimine ja maksustamine - Teises liikmesriigis registreeritud sõiduk - Juht, kes elab liikmesriigis, kus sõiduk on registreeritud, ja ühes teises liikmesriigis - Liikmesriigi õigusnormid, mis keelavad isikutel, kes on elanud selles liikmesriigis üle 60 päeva, liigelda seal välismaal registreeritud sõidukiga)

(2023/C 24/23)

Kohtumenetluse keel: itaalia

Eelotsusetaotluse esitanud kohus

Tribunale di Napoli

Põhikohtuasja menetluse pooled

Hageja: VB

Kostja: Comune di Portici

Resolutsioon

ELTL artiklit 49 tuleb tõlgendada nii, et sellega on vastuolus riigisisesed õigusnormid, mis keelavad liikmesriigis üle 60 päeva elanud füüsilisest isikust ettevõtjal liigelda selles liikmesriigis teises liikmesriigis registreeritud sõidukiga, kui see sõiduk ei ole mõeldud peamiselt alaliseks kasutamiseks esimeses liikmesriigis ja seda tegelikult nii ka ei kasutata.

(1) ELT C 148, 4.4.2022.
Euroopa Kohtu (seitsmes koda) 17. novembri 2022. aasta määrus (Consiglio di Stato eelotsusetaotlus – Itaalia) – Ministero dell’Interno, Presidenza del Consiglio dei ministri versus PF

(Kohtuasi C-569/21) (1)

(Eelotsusetaotlus - Euroopa Kohtu kodukorra artikkel 99 - Sotsiaalpoliitika - Võrdne kohtlemine töö saamisel ja kutsealale pääsemisel - Euroopa Liidu põhiõiguste harta artikkel 21 - Direktiiv 2000/78/EÜ - Artikli 2 lõige 2, artikli 4 lõige 1 ja artikli 6 lõige 1 - Vanuselise diskrimineerimise keeld - Riigisisene õigusnorm, mis näeb ette, et tehniliste komissar-psühholoogide töölevõtmisel on vanuse ülempiir 30 eluaastat - Põhjendused)

(2023/C 15/20)

Kohtumenetluse keel: itaalia

Eelotsusetaotluse esitanud kohus

Consiglio di Stato

Põhikohtuasja menetluse pooled

Hagejad: Ministero dell’Interno, Presidenza del Consiglio dei ministri

Kostja: PF

Resolutsioon

Nõukogu 27. novembri 2000. aasta direktiivi 2000/78/EÜ, millega kehtestatakse üldine raamistik võrdseks kohtlemiseks töö saamisel ja kutsealale pääsemisel, artikli 2 lõiget 2, artikli 4 lõiget 1 ja artikli 6 lõiget 1 tuleb lähtuvalt Euroopa Liidu põhiõiguste harta artiklist 21 tõlgendada nii, et nendega on vastuolus riigisisene õigusnorm, mis näeb ette, et psühholoogide politseiteenistusse töölevõtmiseks korraldatud konkursil osalemise vanuse ülempiir on 30 eluaastat.

(1) Saabumise kuupäev: 16.9.2021.
Euroopa Kohtu (kaheksas koda) 30. septembri 2022. aasta määrus (Administratīvā rajona tiesa eelotsusetaotlus – Läti) – „ĒDIENS & KM.LV“ PS versus Ieslodzījuma vietu pārvalde, Iepirkumu uzraudzības birojs

(Kohtuasi C-592/21) (1)

(Eelotsusetaotlus - Euroopa Kohtu kodukorra artikkel 99 - Riigihanked - Direktiiv 2014/24/EL - Menetluse käik - Osalejate valimine - Kvalifitseerimise alused - Tehniline ja kutsealane suutlikkus - Artikli 58 lõige 4 - Tõendamisviisid - Euroopa ühtne hankedokument - Artikkel 59 - Teiste üksuste suutlikkusele tuginemine - Artikli 63 lõige 1 - Ettevõtjate kontsern - Kutsealast kogemust puudutav tingimus, mille peab täitma kontserni liige, kelle ülesandeks hankelepingu sõlmimise korral on sellise tegevuse läbiviimine, mis seda kogemust nõuab - Tingimus, mida ei ole hankedokumentides ette nähtud - Mõju puudumine solidaarvastutuse korrale täisühingu seisundi raames)

(2022/C 441/02)

Kohtumenetluse keel: läti

Eelotsusetaotluse esitanud kohus

Administratīvā rajona tiesa

Põhikohtuasja menetluse pooled

Kaebaja:„ĒDIENS & KM.LV“ PS

Vastustajad: Ieslodzījuma vietu pārvalde, Iepirkumu uzraudzības birojs

Resolutsioon

Euroopa Parlamendi ja nõukogu 26. veebruari 2014. aasta direktiivi 2014/24/EL riigihangete kohta ja direktiivi 2004/18/EÜ kehtetuks tunnistamise kohta artikli 63 lõiget 1 koostoimes selle artikliga 59

tuleb tõlgendada nii, et

kui teenuste riigihankelepingu sõlmimise korral ettevõtjate kontserniga on tõendatud, et sellise tegevuse läbiviimine, mille puhul on nõutud teatud kogemus, tehakse ülesandeks vaid ühele kontserni liikmele, võib pakkujast kontsern tugineda vaid selle kontserni liikme kogemusele, et tõendada, et ta täidab tingimuse, mille hankija selle direktiivi artikli 58 lõike 4 alusel kehtestas, ja seda isegi juhul, kui hankedokumentides ei ole otsesõnu ette nähtud, et kontserni liikmed peavad individuaalselt selle tingimuse täitma.

(1) Saabumise kuupäev: 22.9.2021.
Euroopa Kohtu (seitsmes koda) 3. juuni 2022. aasta määrus (Kúria eelotsusetaotlus – Ungari) – Megatherm-Csillaghegy Kft. versus Nemzeti Adó- és Vámhivatal Fellebbviteli Igazgatósága

(Kohtuasi C-188/21) (1)

(Eelotsusetaotlus - Ühine käibemaksusüsteem - Direktiiv 2006/112/EÜ - Käibemaksu mahaarvamise õigus - Teostamise eeskirjad - Maksukohustuslasena registreerimise numbri kustutamine ja hilisem ennistamine - Sellele kustutamisele eelnenud ajavahemikul tehtud tehingute eest tasutud käibemaksu mahaarvamise õiguse kaotamine - Proportsionaalsuse põhimõte)

(2022/C 368/05)

Kohtumenetluse keel: ungari

Eelotsusetaotluse esitanud kohus

Kúria

Põhikohtuasja menetluse pooled

Kassaator: Megatherm-Csillaghegy Kft.

Vastustaja: Nemzeti Adó- és Vámhivatal Fellebbviteli Igazgatósága

Resolutsioon

Nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi, mida on muudetud nõukogu 13. juuli 2010. aasta direktiiviga 2010/45/EL, artikleid 63, 167 ja 168, 178–180, 182 ja 273 ning käibemaksu neutraalsuse ja proportsionaalsuse põhimõtet tuleb tõlgendada nii, et nendega on vastuolus riigisisene meede, mille kohaselt käibemaksukohustuslane, kelle maksukohustuslasena registreerimise number on registrist kustutatud, kuna ta ei olnud esitanud ja avaldanud oma raamatupidamise aastaaruandeid, ning seejärel pärast selle puuduse parandamist ennistatud, kaotab õiguse sellele kustutamisele eelnenud ajavahemikul tasutud sisendkäibemaksu mahaarvamise õigusele, isegi kui sellise õiguse kasutamiseks ette nähtud sisulised tingimused on täidetud ning see maksukohustuslane ei ole selle õiguse saamiseks kasutanud pettust või käitunud kuritarvitavalt.

(1) ELT C 228, 14.6.2021
1.

Euroopa Parlamendi ja nõukogu 13. novembri 2007. aasta määruse (EÜ) nr 1393/2007 kohtu- ja kohtuväliste dokumentide liikmesriikides kättetoimetamise kohta tsiviil- ja kaubandusasjades („dokumentide kättetoimetamine“), millega tunnistatakse kehtetuks nõukogu määrus (EÜ) nr 1348/2000 artikli 8 lõiget 1 tuleb tõlgendada nii, et selle järgi on nõutud, et muus liikmesriigis kättetoimetatava dokumendi adressaati teavitataks selle määruse II lisas oleva tüüpvormi teel igal juhul sellest, et tal on õigus keelduda selle dokumendi vastuvõtmisest, sealhulgas juhul, kui see on koostatud keeles, millest see adressaat aru saab või kui sellele on lisatud tõlge sellisesse keelde või kui see on koostatud ettenähtud kättetoimetamiskoha ametlikus keeles või ühes selle ametlikest keeltest või kui sellele on lisatud tõlge sellisesse keelde.
Euroopa Kohtu (kuues koda) 15. detsembri 2022. aasta määrus (Consiglio di Stato eelotsusetaotlus – Itaalia) – Società Eredi Raimondo Bufarini S.r.l. – Servizi Ambientali versus Ministero dell’Interno, Ministero della Transizione Ecologica, Comitato tecnico regionale delle Marche, Coordinamento per l’uniforme applicazione sul territorio nazionale di cui all’art. 11 del D.Lgs. 105/2015

(Kohtuasi C-144/22) (1)

(Eelotsusetaotlus - Euroopa Kohtu kodukorra artiklid 53 ja 99 - ELTL artikkel 267 - Liikmesriikide viimase astme kohtute eelotsusetaotluse esitamise kohustuse ulatus - Erandid sellest kohustusest - Kriteeriumid - Olukorrad, milles liidu õiguse õige tõlgendamine on niivõrd ilmne, et ei jäta ruumi mingile mõistlikule kahtlusele - Tingimus, et viimase astmena kohtuasja lahendav liikmesriigi kohus oleks veendunud, et ka liikmesriikide teised viimase astme kohtud ja Euroopa Kohus peavad seda lahendust ilmselgeks)

(2023/C 45/02)

Kohtumenetluse keel: itaalia

Eelotsusetaotluse esitanud kohus

Consiglio di Stato

Põhikohtuasja menetluse pooled

Kaebaja: Società Eredi Raimondo Bufarini S.r.l. – Servizi Ambientali

Vastustajad: Ministero dell’Interno, Ministero della Transizione Ecologica, Comitato tecnico regionale delle Marche, Coordinamento per l’uniforme applicazione sul territorio nazionale di cui all’art. 11 del D.Lgs. 105/2015

Resolutsioon

ELTL artiklit 267 tuleb tõlgendada nii, et liikmesriigi kohus, kelle lahendite peale ei saa riigisisese õiguse järgi edasi kaevata, võib jätta Euroopa Kohtule liidu õiguse tõlgendamise küsimuse esitamata ja lahendada selle omal vastutusel, kui liidu õiguse õige tõlgendus on niivõrd ilmne, et ei jää ruumi mingile mõistlikule kahtlusele. Niisuguse ilmse lahenduse olemasolu tuleb hinnata lähtuvalt liidu õigusele omastest joontest, selle tõlgendamise eriomastest raskustest ja kohtupraktika lahknevuste riskist Euroopa Liidu sees.

See liikmesriigi kohus ei ole kohustatud üksikasjalikult tõendama, et liikmesriikide teised viimase astme kohtud ja Euroopa Kohus otsustaksid samasuguse tõlgenduse kasuks, ent ta peab olema neid aspekte arvesse võtva hindamise tulemusel veendunud, et ka liikmesriikide teised viimase astme kohtud ja Euroopa Kohus peavad seda lahendust ilmselgeks.

(1) Saabumise kuupäev: 28.2.2022.
Euroopa Kohtu (kaheksas koda) 2. detsembri 2022. aasta määrus (Tribunalul Specializat Cluj’i eelotsusetaotlus – Rumeenia) – NC versus Compania Naţională de Transporturi Aeriene Tarom SA

(Kohtuasi C-229/22) (1)

(Eelotsusetaotlus - Euroopa Kohtu kodukorra artikkel 99 - Lennutransport - Määrus (EÜ) nr 261/2004 - Artikli 5 lõike 1 punkti c alapunkt iii - Hüvitis ja abi reisijatele - Lennu tühistamine - Õigus hüvitisele, kui pakutakse võimalust teekonda muuta - Tingimused - Lahknevus liidu õigusnormi eri keeleversioonides - Teekonna muutmine, mis võimaldab reisijatel väljuda mitte rohkem kui üks tund enne kavandatud väljumisaega)

(2023/C 35/24)

Kohtumenetluse keel: rumeenia

Eelotsusetaotluse esitanud kohus

Tribunalul Specializat Cluj

Põhikohtuasja menetluse pooled

Hageja: NC

Kostja: Compania Naţională de Transporturi Aeriene Tarom SA

Resolutsioon

1. Euroopa Parlamendi ja nõukogu 11. veebruari 2004. aasta määruse (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91, artikli 5 lõike 1 punkti c alapunkti iii

tuleb tõlgendada nii, et

lennu tühistamise korral on asjaomastel reisijatel õigus saada tegutsevalt lennuettevõtjalt hüvitist vastavalt selle määruse artiklile 7, välja arvatud juhul, kui neid on teavitatud tühistamisest vähem kui seitse päeva enne kavandatud väljumisaega ning see lennuettevõtja on neile pakkunud võimalust teekonda muuta, mis võimaldab neil välja lennata mitte rohkem kui üks tund enne kavandatud väljumisaega ja jõuda lõppsihtkohta hiljemalt kaks tundi pärast kavandatud saabumisaega.

(1) Saabumise kuupäev: 29.3.2022.
Euroopa Kohtu presidendi 13. septembri 2022. aasta määrus (Consiglio di Stato eelotsusetaotlus – Itaalia) – Research Consorzio Stabile Scarl, enda nimel ja asutatava ettevõtjate ühenduse käsundisaajana (Research-Cisa), C.I.S.A. SpA, enda nimel ja asutatava ettevõtjate ühenduse käsundiandjana (Research-Cisa), Debar Costruzioni SpA, enda nimel ja koos äriühingutega Consorzio Stabile COM Scarl, C.N. Costruzioni Generali SpA ja Edil.Co. Srl asutatava ettevõtjate ühenduse käsundisaajana, Invitalia – Agenzia Nazionale per l’Attrazione degli Investimenti e lo Sviluppo di Impresa versus Invitalia – Agenzia Nazionale per l’Attrazione degli Investimenti e lo Sviluppo di Impresa, Debar Costruzioni SpA, enda nimel ja koos äriühingutega Consorzio Stabile COM Scarl, C.N. Costruzioni Generali SpA ja Edil.Co. Srl asutatava ettevõtjate ühenduse käsundisaajana, Research Consorzio Stabile Scarl, enda nimel ja asutatava ettevõtjate ühenduse käsundisaajana (Research-Cisa), C.I.S.A. SpA, enda nimel ja asutatava ettevõtjate ühenduse käsundiandjana (Research-Cisa), menetluses osales: Invitalia – Agenzia Nazionale per l’Attrazione degli Investimenti e lo Sviluppo di Impresa

(Kohtuasi C-215/22) (1)

(2023/C 15/44)

Kohtumenetluse keel: itaalia

Euroopa Kohtu president tegi määruse kohtuasja registrist kustutamiseks.

(1) ELT C 244, 27.6.2022.
Euroopa Kohtu (kümnes koda) 8. septembri 2022. aasta määrus (Sąd Okręgowy w Opolu eelotsusetaotlus – Poola) – VP

(Kohtuasi C-188/22) (1)

(Eelotsusetaotlus - Euroopa Kohtu kodukorra artikkel 99 - Õigusalane koostöö tsiviil- ja kaubandusasjades - Määrus (EÜ) nr 1206/2001 - Tõendite kogumine - Muus kui pädeva kohtu liikmesriigis elava isiku kirjalik ülekuulamine - Võimalus kasutada liikmesriigi õiguses, mitte aga määruses (EÜ) nr 1206/2001 ette nähtud tõendite kogumise meetodit)

(2022/C 408/27)

Kohtumenetluse keel: poola

Eelotsusetaotluse esitanud kohus

Sąd Okręgowy w Opolu

Põhikohtuasja menetluse pooled

Kaebuse esitaja: VP

Teine pool: KS, esindaja: AS

Resolutsioon

Nõukogu 28. mai 2001. aasta määruse (EÜ) nr 1206/2001 liikmesriikide kohtute vahelise koostöö kohta tõendite kogumisel tsiviil- ja kaubandusasjades artikleid 1 ja 17 tuleb tõlgendada nii, et liikmesriigi kohus, kes soovib üle kuulata teises liikmesriigis elavat isikut, ei pea tingimata niisuguse tõendi kogumiseks tingimata kasutama selles määruses ette nähtud meetodeid, vaid tal on võimalus kohtu asukoha liikmesriigi õigusega kooskõlas see isik kirjalikult üle kuulata, ilma et taotluse saava liikmesriigi keskasutus või pädev asutus selle määruse artikli 3 tähenduses oleks selleks loa andnud.

(1) Esitamise aeg: 11.3.2022.
Euroopa Kohtu (kuues koda) 1. septembri 2022. aasta määrus (Supremo Tribunal Administrativo eelotsusetaotlus – Portugal) – Pharol SGPS, SA versus Autoridade Tributária e Aduaneira

(Kohtuasi C-67/22) (1)

(Eelotsusetaotlus - Euroopa Kohtu kodukorra artikkel 99 - ELTL artiklid 63 ja 65 - Kapitali vaba liikumine - Juriidiliste isikute tulumaks - Dividendide saajast äriühingu liikmesriigis asutatud äriühingult saadud dividendid - Kolmandas riigis asutatud äriühingult saadud dividendid - Riigisisesed õigusnormid, mille eesmärk on vältida topeltmaksustamist - Erinev kohtlemine - Piirang - Õigustus - Maksukontrolli tõhusus - Maksuteabe esitamise lepingulise kohustuse puudumine)

(2022/C 398/11)

Kohtumenetluse keel: portugali

Eelotsusetaotluse esitanud kohus

Supremo Tribunal Administrativo

Põhikohtuasja menetluse pooled

Apellant: Pharol SGPS, SA

Vastustaja: Autoridade Tributária e Aduaneira

Resolutsioon

ELTL artikleid 63 ja 65 tuleb tõlgendada nii, et nendega ei ole vastuolus riigisisesed õigusnormid, mille eesmärk on vältida dividendide majanduslikku topeltmaksustamist ning mille kohaselt asjaomase liikmesriigi residendist äriühing võib arvata oma maksustatavast tulust maha dividendid, mille on talle maksnud üks teine selle liikmesriigi residendist äriühing, kuid ei saa maha arvata dividende, mille on talle maksnud kolmandas riigis asutatud äriühing, sest sellel kolmandal riigil ei ole maksu sissenõudva liikmesriigi ees maksuteabe esitamise lepingulist kohustust, kui selle mahaarvamise tingimuseks on, et dividende maksev äriühing maksab selles kolmandas riigis makse, ning vastavat teavet on võimatu saada sellelt kolmandalt riigilt, kuivõrd tal ei ole teabe esitamise lepingulist kohustust. Liikmesriik ei ole kohustatud andma maksukohustuslasele võimalust esitada ise tõendid, millest nähtub, et selle mahaarvamise kohaldamiseks vajalikud tingimused on täidetud, kui see liikmesriik ei saa viidatud lepingulise kohustuse puudumise tõttu kontrollida nende tõendite õigsust.

(1) Saabumise kuupäev 2.2.2022.
ET Euroopa Liidu Teataja C 315/25

Arvamuse taotlus, mille on ELTL artikli 218 lõike 11 alusel esitanud Malta Vabariik

(Arvamus 1/14)

2014/C 315/37

Kohtumenetluse keel: kõik ametlikud keeled

Taotluse esitaja

Malta Vabariik (esindajad: A. Buhagiar, P. Grech)

Euroopa Kohtule esitatud küsimus

Kas spordiürituste manipuleerimise vastase konventsiooni eelnõu, mille on ette valmistanud Euroopa Nõukogu, on aluslepingutega ja iseäranis ELTL artiklitega 18, 49 ja 56 kooskõlas osas, milles see reguleerib spordikihlvedusid ja määratleb artikli 3 lõike 5 punktis a „ebaseaduslikud spordikihlveod” kui „mis tahes spordikihlveod, mille liik või operaator ei ole lubatud selle riigi kehtiva õiguse kohaselt, kus tarbija asub”, arvestades koostoimet sama eelnõu artiklitega 9 ja 11, mis käsitlevad nõnda määratletud „ebaseaduslikke spordikihlvedusid”?
—

Kas ELTL artikli 82 lõige 2 ja artikkel 84 on sobivad õiguslikud alused nõukogu õigusaktile, mille alusel otsustatakse liidu nimel ühinemine Istanbuli konventsiooniga või peaks see õigusakt põhinema ELTL artikli 78 lõikel 2, artikli 82 lõikel 2 ja artikli 83 lõikel 1, ning kas selle õigusliku aluse valiku tõttu on vajalik või võimalik kaks otsust vastavalt konventsiooni allkirjastamise ja sõlmimise kohta kaheks jagada?
—

kui nimetatud lepingu artiklit 26 tuleb tõlgendada nii, et vaidluste lahendamise korra liidusisene kohaldamine on lubatav, ning nimetatud lepingus ja eelkõige kavandatava lepingu artiklis 1 sisalduvates investeeringu ja investori mõistete määratlustes ei ole sätestatud selget erinormi ega eraldusmisklauslit, mis näeks ette, et nimetatud artikli 26 üldkorda liikmesriikide vahel ei kohaldata?
3.

Selleks et broneeringuinfo edastamist ja töötlemist käsitlev Kanada ja Euroopa Liidu vaheline leping oleks harta artiklitega 7 ja 8 ning artikli 52 lõikega 1 kooskõlas, tuleb lepingus: a) määrata selgelt ja täpselt kindlaks Euroopa Liidust Kanadasse edastatav broneeringuinfo; b) näha ette, et broneeringuinfo automaatsel töötlemisel kasutatavad mudelid ja kriteeriumid peavad olema konkreetsed ja usaldusväärsed ning mittediskrimineerivad; näha ette, et kasutatavad andmebaasid peavad piirduma nendega, mida Kanada peab seoses terrorismi ja raskete rahvusvaheliste kuritegude vastu võitlemisega; c) kehtestada broneeringuinfo kasutamiseks Kanada pädeva asutuse poolt lennureisijate Kanadas viibimise ajal ja pärast nende kõnealusest riigist lahkumist ning selle info teistele asutustele mis tahes edastamisele – välja arvatud selliste ette kindlaks määratud mudelite ja kriteeriumide kontrollimisele, millel põhineb broneeringuinfo automaatne töötlemine – materiaal- ja menetlusõiguslikud tingimused, mis põhinevad objektiivsetel kriteeriumidel; seada andmete kasutamise ja edastamise tingimuseks – välja arvatud nõuetekohaselt põhjendatud kiireloomulistel juhtudel – eelnev kontroll, mida teostab kohus või sõltumatu haldusasutus, kes teeb kasutamist lubava otsuse nende asutuste põhjendatud taotluse alusel, mis on esitatud eelkõige kuriteo ärahoidmise, avastamise või kriminaalvastutusele võtmise menetluses; d) piirata broneeringuinfo säilitamine pärast lennureisijate lahkumist ainult nende reisijate andmetega, kelle puhul esinevad objektiivsed asjaolud, mis võimaldavad asuda seisukohale, et nad võivad kujutada endast ohtu seoses terrorismi ja raskete rahvusvaheliste kuritegude vastu võitlemisega; e) seada broneeringuinfo Kanada pädeva asutuse poolt kolmanda riigi ametiasutustele edastamise tingimuseks, et on olemas kas Euroopa Liidu ja asjaomase kolmanda riigi vaheline leping, mis on broneeringuinfo edastamist ja töötlemist käsitleva Kanada ja Euroopa Liidu vahelise lepinguga samaväärne, või Euroopa Parlamendi ja nõukogu 24. oktoobri 1995. aasta direktiivi 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta artikli 25 lõike 6 alusel Euroopa Komisjoni tehtud otsus, mis hõlmab asutusi, kellele broneeringuinfot edastada kavatsetakse; f) näha ette lennureisijate õigus isiklikule teavitamisele neid käsitleva broneeringuinfo kasutamise korral Kanadas viibimise ajal ja pärast nende kõnealusest riigist lahkumist ning Kanada pädeva asutuse poolt selle info teistele asutustele või eraõiguslikele isikutele edastamise korral; g) tagada, et järelevalvet broneeringuinfo edastamist ja töötlemist käsitlevas Kanada ja Euroopa Liidu vahelises lepingus ette nähtud eeskirjade üle, mis käsitlevad lennureisijate kaitset neid käsitleva broneeringuinfo töötlemisel, teostab sõltumatu järelevalveasutus.